এখন জোর কদমে চলছে ‘বাহুবলী ২’-এর শ্যুটিং। সেইসঙ্গে চলছে ভিএফএক্স-এর কাজ। কিন্তু, এর মধ্যে হইচই বাঁধিয়ে দিয়েছে ‘বাহুবলী ২’-এর লিক হয়ে যাওয়া ভিডিও। দিন দুই আগে এই ভিডিও ইউটিউবে আপলোড করে দেওয়া হয়। বিষয়টি জানতে পেরেই হায়দরাবাদের জুবিলি হিলস থানায় অভিযোগ দায়ের করেন ছবির প্রযোজক এবং পরিচালক এস এস রাজামৌলি। ‘বাহুবলী ২’-এর সঙ্গে জড়িত থাকা এক গ্রাফিক্স ডিজাইনারকে এই অভিযোগের ভিত্তিতে বিজয়ওয়াড়া থেকে গ্রেফতারও করা হয়। 
রাজামৌলির অভিযোগ, ওই গ্রাফিক্স ডিজাইনার ‘বাহুবলী ২’-এর ভিএফএক্স কাজের সঙ্গে জড়িত ছিলেন। ওই গ্রাফিক্স ডিজাইনারই ১০ মিনিটের একটি শ্যুটিং ক্লিপ চুরি করেছিলেন বলে অভিযোগ এবং ওই ব্যক্তি তা ইন্টারনেটে আপলোড করে দেন বলে অভিযোগ করেছিলেন রাজামৌলি। 
গ্রেফতারির পরেই কপিরাইট ইস্যুতে ‘বাহুবলী ২’-এর লিক হয়ে যাওয়া ভিডিও ইন্টারনেট থেকে ডিলিট করে দেওয়া হয়। জানা গিয়েছে, ‘বাহুবলী ২’-এর ওই লিক হওয়া ভিডিওটি খুব একটা স্পষ্ট নয়। তবে, অস্বচ্ছ ভিডিও-তে দেখা গিয়েছে বাহুবলীর চরিত্রে অভিনয় করা প্রভাস যুদ্ধের আহ্বান করছেন। সেনাদের তৈরি হতে বলছেন। ভিডিও ক্লিপটির একটা জায়গায় দেখা যাচ্ছে অনুষ্কা শেঠী আকাশের দিকে তাক করে তির ছুঁড়ছেন। তবে, ১০ মিনিট নয় ভিডিও ক্লিপটি ৪ থেকে ৫ মিনিটের ছিল। এই ভিডিও ক্লিপটির অংশ ‘বাহুবলী ২’-এর ক্লাইম্যাক্স দৃশ্য বলেও দাবি করেছে রাজামৌলির প্রোডাকশন হাউস।  
দেখুন ভিডিও.... 

‘বাহুবলী ২’-এর প্রোমো ট্রেলার
আরও পড়ুন...
আয়কর দফতরের হানা ‘বাহুবলী’র প্রযোজকের বাড়িতে 
এপ্রিলে মুক্তির জন্য কতটা প্রস্তুত ‘বাহুবলী ২’? জেনে নিন...